इस फ़िल्म में ऐसी कहानियाँ हैं
जिनमें आत्महत्या के विचार
और आत्म-नुकसान के चित्रण शामिल हैं।
दर्शकों को सावधानी बरतने की सलाह दी जाती है।
गिलहरी है।
गिलहरी चली...
पकड़ो उसे।
गिलहरी है।
जाओ।
इसके साथ मत खेलो।
मैं इसे ले रहा हूँ।
इसे खाओ।
हम जंगली जानवर हैं।
मैं और तुम, हम जंगली हैं।
वाइल्डकैट
द पेरूवियन एमाज़ान
सबसे करीब शहर से पाँच घंटे दूर
यहाँ आओ।
अच्छा, पीठ पर चढ़ो।
पुन: परिचय का एक ही कारण था,
जंगली बिल्ली को दोबारा जंगल में भेजना।
पर यह मुश्किल है।
जिस चीज़ से प्यार हो, उसे छोड़ना कठिन है।
खासकर जब आप उसे
दुनिया के सबसे खतरनाक माहौल में भेज रहे हैं।
सात साल पहले
प्राइवेट हैरी टर्नर सिर्फ़ 18 साल का है, यहाँ का सबसे छोटा जवान।
उसने मार्च में ही तैयारी खत्म की, अब छह महीने के दौरे पर है।
मेरी माँ थोड़ी सी हैरान थीं
क्योंकि उन्हें लगा कि मैं महज़ दो हफ़्तों के लिए जाऊँगा।
पर अब मेरे माँ और पापा इसमें मेरा साथ दे रहे हैं।
मुझे बार-बार होने वाले डिप्रेशन और पीटीएसडी के कारण सेना से
सेवा मुक्त किया गया।
अफ़गानिस्तान के बाद मुझे बहुत मुश्किल हुई।
मुझे लगा ज़िंदगी जीने लायक नहीं है,
और शायद मुझे अपना सामान इकट्ठा करके किसी ऐसी जगह
चले जाना चाहिए जहाँ किसी को मेरा पता न हो।
किसी को पता न हो कि मैं ज़िंदा हूँ या मर गया हूँ।
और फिर, जब मैं सैम से मिला,
तब मेरी ज़िंदगी ने एक मोड़ लिया।
जब मैं हैरी से मिली, तो लोग उसे बहुत ही गलत समझते थे।
वह लड़का जो कॉलेज जाने के बजाय जंग पर गया,
उसे देखकर लोग अक्सर यही सोचते हैं।
पर हाँ, मुझे उसमें एक अलग ही बात नज़र आई।
उसने खुद से आगे आकर
इस महान काम में मेरी मदद की और जंगल में समय बिताया।
स्लॉथ को पीठ पर बिठाकर मैं जंगल से गुज़र रहा हूँ।
इसे वापस लाऊँगा, खाना दूँगा।
इसे वापस पेड़ पर छोड़ूँगा।
सैम बड़ी आसानी से घर पर रहते हुए विश्वविद्यालय में पढ़ाई कर सकती थी।
जो अक्सर लोग करते हैं।
पर वह जंगल में जाकर खुद से वह सब कर रही थी।
ओहा नोएवा मुख्यालय
पहली बार पेरू आने के बाद, ओहा नोएवा की शुरुआत की।
मैं एक छात्र के नाते वन्यजीवन अनुसंधान करने आई थी,
और मैं रुकी रही क्योंकि
मैंने देखा कि सिर्फ़ अनुसंधान के लिए नहीं,
बल्कि संरक्षण के काम में शामिल होने की भी ज़रूरत है।
कह रही हूँ कि बिल्ली के गोबर के हर नमूने के पाँच डॉलर दूँगी।
इस तरह से लोगों को प्रेरित किया जाता है, है न? मैंने ठीक कहा?
और तब से इसमें काफ़ी बदलाव और सुधार आया है।
एक एनजीओ के नाते
हम वन कटाई और शिकार रोकने की बहुत कोशिश करते हैं।
पेरूवियन लाभ-निरपेक्ष संस्था है और यह ऐसी जगह है
जहाँ ऐसे जानवर आते हैं जिन्हें दोबारा मौका नहीं मिलता।
हैलो!
हैलो, मैं समैंथा हूँ। मैं ठीक हूँ। और आप?
मिलकर अच्छा लगा।
आपके यहाँ जानवरों का पूरा परिवार है। मुझे बहुत अच्छा लगा।
यह मेरे परिवार जैसा है।
मुझे लगता है इसे दोबारा जंगली बनने में समय लगेगा,
पर धीरे-धीरे बन सकता है।
देखते हैं।
केला।
हाँ? अच्छा।
पेड़ों की कटाई, खनन, वन्यजीवन की तस्करी, जानवरों की बाज़ार में बिक्री,
इस सब के चलते हमें जानवर मिलते हैं,
और छोटे जानवरों को पुनर्वासित करने के लिए हमारे बस में जो भी हो, वह करना होगा।
हर एक अपने क्षेत्र को संभालता है।
इनके लिए दूसरा विकल्प सीमेंट के बक्से में रहना
या मार दिया जाना होता है।
तुम ठीक तो हो?
या उससे भी बदतर तरीके से मरना।
लिली।
वे हमारे उल्टी तरफ़, नदी के उस पार बड़े-बड़े झुंड में रहते हैं।
पर हम फिर भी इसका पुन: परिचय करेंगे क्योंकि
सुअरों को लेकर उतना मुश्किल नहीं होता।
इसकी कभी माँ नहीं थी। पता चलता है।
साफ़ पता चलता है कि इसकी कभी भी माँ नहीं थी।
प्यारा सा बच्चा।
नन्हा पैकराना।
क्या कर रहे हो?
ऐसी जगह में होने का
अहसास व्यक्त करना मुश्किल है जहाँ आज भी ऐसी खूबसूरती है।
जानवरों से घिरा होना, प्रकृति से घिरा होना।
आस-पास उतने लोगों का न होना।
ए, क्या देख रहे हो?
बालों में पत्ता है।
अरे, बाप रे!
मैंने देखा कि जंगल लोगों को बदल देता है।
तीन, दो,
एक।
हम एक दल बन गए।
पक्के दोस्त और साथी और...
जब खान हमारे हाथों में आया,
तब मेरे जीवन को एक मकसद मिला।
कल हमने उसे गैरकानूनी रूप से
पेड़ काटने वालों से बचाया।
वह उस पेड़ में था जिसे उन्होंने काटा।
हमने इसका नाम खान रखा।
हम इससे पुन: परिचय करने की कोशिश करेंगे।
यह जानकर बहुत अच्छा लगा कि यह जानवर दोबारा
काले बाज़ार में नहीं जाएगा।
यह जानना कि इसके नाखून काटे नहीं जाएँगे
या इसके दाँतों को पीसा नहीं जाएगा।
चेहरे पर और मत काटना।
कितना खूबसूरत है।
खान।
-पापा के पास जाना है? -खान।
उम्र एक महीना रिहा होने में 17 महीने
अच्छा बच्चा।
हमेशा से यही लक्ष्य था कि खान एक जंगली ऑसेलॉट बने।
चिड़ियाघर में जीवन बिताने से अच्छा था।
अच्छा बच्चा।
मैंने पुन: परिचय को लेकर हर मुमकिन अनुसंधान करने की कोशिश की।
माँ के पास पेड़ पर चढ़ो।
अच्छा बच्चा।
सबसे बड़ी चुनौती यह थी कि यह पहले किसी ने नहीं किया था।
एक-डेढ़ साल के लिए कभी किसी जंगली बिल्ली के साथ
ठीक से समय बिताकर उसका पुन: परिचय नहीं किया।
पहले कभी नहीं हुआ है।
पता चल रहा है, आज रात काफ़ी मच्छर हैं।
मुझे यह छोटा सा जीव मिला।
खान।
यह यहाँ है।
कहाँ गया?
बचकर निकल गया क्या?
अच्छा। जब भी कुछ मिले, तो उसे मारना होता है।
यह ज़रूरी है।
वरना तुम यहाँ मर जाओगे।
मुझे पता नहीं था कि क्या यह हो पाएगा।
पर सैम को मुझ पर काफ़ी भरोसा था।
इस काम को करने लायक और कोई नहीं है।
भले ही आपके पास मास्टर्स डिग्री या पीएचडी की डिग्री हो।
अधिकतर लोग यहाँ बच नहीं पाते।
कई सारे लोग यहाँ आकर अनुसंधान का काम करते हैं जो तीन महीनों तक
चलता है और उतनी देर तक भी नहीं टिक पाते,
हर रोज़ एमाज़ान वर्षावन में जीना, इसलिए...
हैरी पहले जो कठोर वातावरण में रह चुका है और उसे जो अनुभव है,
इस वजह से वह इस काम के लिए सही है।
उम्र पाँच महीने
तुम्हें कोई महक आ रही है?
रिहा होने में 13 महीने
मैं खान को सिखाऊँगा कि यह मगर
खाना हो सकता है।
हिल रहा है।
अच्छा।
उसने खान को काट लिया, इसलिए अब वह थोड़ा सा डर रहा है।
उसे पता नहीं क्या करना है।
खान, तुम्हें गर्दन दबोचनी होगी।
मैंने पकड़ लिया।
अच्छा बच्चा।
खान रीवाइल्डेड प्रोजेक्ट के माध्यम से हमें जो समर्थन मिला,
उसके लिए शुक्रिया कहना चाहूँगा।
आपके बिना हम यह कभी भी न कर पाते।
और यह बहुत तेज़ी से बड़ा हो रहा है।
उम्र नौ महीने रिहा होने में 9 महीने
इसमें काफ़ी जोश पैदा हो रहा है
और उम्मीद है कि बहुत जल्द यह जंगल में अपने दम पर रह पाएगा।
ज़रा देखिए, यह बदमाश कितना मोटा हो गया है।
तुम्हारा पेट देखो।
मैं सोचने पर मजबूर हो जाता हूँ, "तुम ठीक हो।"
यह दुनिया जिसमें तुम रहते हो...
यह आखिर उतनी बुरी नहीं है।
यह मुझे बचा रहा है, और मैं इसे बचा रहा हूँ।
-अच्छा बच्चा। -खान।
वह मेरा कान है।
ये नाखून इतने बड़े
हो गए हैं और आपमें घुस जाते हैं।
उम्र ग्यारह महीने रिहा होने में 7 महीने
हे भगवान।
इसने मेरे मुँह पर पंजा मार दिया।
मेरा कान।
धत्!
इसलिए रिकार्ड कर रहा हूँ ताकि...
नहीं, यह मेरी टोपी है।
क्योंकि...
जब तुम्हारी याद आएगी, जब इंगलैंड लौट जाऊँगा,
तब यह वीडियो फिर देख सकता हूँ
और याद कर सकता हूँ कि यह कितना बदमाश था।
खान, तुम कहाँ हो?
धत् तेरी।
कुछ नहीं हुआ।
मेरा बेचारा बच्चा।
मेरे बच्चे का बुरा हाल है।
इसका सामने का पंजा लटक रहा है।
कोई बात नहीं, बेटा।
डॉक्टर रास्ते में हैं।
मैं खान के साथ चल रहा था,
एक बंदूक थी जिसमें एक धागा है
जो किसी भी चीज़ के सामने आने से गोली चला देता है,
जिसे शिकारी लोग रखते हैं।
इसके सामने के पैर में गोली लगी।
मैं उम्मीद नहीं छोड़ रहा, पर मुझे बहुत गुस्सा आ रहा है, साथ ही दुख भी हो रहा है।
मैं सोच रहा हूँ,
हाँ, यह ठीक हो जाएगा।
समझ नहीं आता क्या करूँ।
एक साल बाद
खान के मरने के बाद वह उदासीन हो गया।
उसने मुझसे कहा कि वह दोबारा कभी किसी चीज़ से उस तरह प्यार नहीं कर पाएगा
जिस तरह खान से किया था।
हाँ, वह हमेशा चिट्ठियाँ लिखा करता था।
शायद ही ऐसा कोई दिन होता था जब मुझे वापस आने पर बिस्तर पर
कोई कविता या चिट्ठी नहीं मिलती थी।
मुझे लगता है खान की मौत के चलते वे सारी खुशियाँ खत्म हो गई थीं
जो उसने दो साल पहले इकट्ठा की थीं।
अब वह एकदम बदल चुका है।
बिस्तर से
निकलने में मुझे दो घंटे लगे।
मुझे धीरे-धीरे इस बात का अहसास हुआ
कि उससे कहीं ज़्यादा उदासी थी।
और मुझे उसी बात की ज़्यादा चिंता थी,
कि हैरी कुछ ऐसा कर बैठेगा जिससे उसे नुकसान पहुँचेगा।
हमें सैटलाइट फ़ोन पर लूसर्ना से अपने एक दोस्त का संदेश मिला।
उनके पास एक छोटा ऑसेलॉट है
जो उन्हें नदी के पास से गुज़रते हुए पेड़ काटने वालों से मिला।
खान के जाने के बाद
पहली बार इस तरह का फ़ोन आया है।
हैलो!
शुक्रिया।
पौन किलो।
अच्छा, इसे दोनों 0.5 मिलीलीटर दे सकते हैं, इसलिए...
हैलो।
यह नन्हा सा बच्चा कियानू है,
और हमने दूसरी बार ऑसेलॉट बचाया है।
उम्र एक महीना रिहा होने में 17 महीने
तकरीबन डेढ़ साल के बाद इसका जंगल से पुन: परिचय करवाया जाएगा,
और यह बहुत ही खूंखार जंगली बिल्ली होगा।
खान के साथ जो हुआ, उसके चलते हम कियानू को कहीं और ले जाने की सोच रहे हैं।
इसे और बड़े, सुरक्षित, दूर के इलाके में ले जा रहे हैं।
प्रोजेक्ट रीवाइल्ड
अच्छा।
अब से मैं यहीं रहूँगा। यही मेरा घर है।
यह पक्के तौर पर है। और मैं तब तक यहाँ रहूँगा जब तक...
कियानू नहीं जाता।
यह तुम्हारा नया घर है।
देखो अच्छा लगता है या नहीं, हाँ?
हार मत मानना।
पकड़ लिया।
दूध चाहिए?
पता है अगले कुछ महीनों में मेरी ज़िंदगी बहुत कठिन होने वाली है,
जब यह और बड़ा और ताकतवर होता जाएगा, और...
उम्मीद है मुझमें इसके लिए उतनी ताकत होगी।
वह कहाँ गया?
वह रहा।
हैलो, कियानू।
-सैर पर चलते हैं। -चलो।
चलो।
लगता है कि खान की वजह से कियानू प्रोजेक्ट सफल होगा।
खान के साथ मैंने जो कुछ सीखा,
उसे कियानू पर लागू किया जाएगा।
मगर कियानू एक अलग बिल्ली है।
तुमने गंदी हवा छोड़ी।
तुमसे बहुत प्यार है, पर तुमसे बू आ रही है।
इतना छोटा सा बिलौटा अभी भी जंगल में दौड़ रहा है
और पत्ते वगैरह तोड़ रहा है।
मैं यह देखने के लिए बेसब्र हूँ जब यह...
जब यह तीन महीने का हो जाएगा,
जब यह किसी जानवर का पीछा करेगा।
बड़ा मज़ा आएगा।
-बड़ा नर ऑसेलॉट। -बाप रे।
काफ़ी बड़ा नर है।
ज़रा देखो, इसके सामने के हाथ कितने बड़े हैं।
देखो, अंडकोष कितने बड़े हैं।
बाप रे।
यह मुसीबत खड़ी करेगा।
हमें पता है कि प्रजनन कार्यक्रम और फिर कुछ बिल्लियों को जंगल में
छोड़ने का काम नामुमकिन सा है।
तो अगर यह सफल होता है और कियानू बच जाता है,
शायद लोग हमें पशु वैज्ञानिकों का सम्मान देंगे,
उन लोगों के नाते जो सीधे पशुओं के साथ काम करते हैं
जो शायद पहले लोग होंगे जिन्हें वे बुलाएँगे, जिनके बारे में सोचेंगे,
जब वे उस तरह के जानवर को पकड़ेंगे।
अब ठीक है। आ जाओ।
यहाँ कोई नियम है?
हाँ।
हमें बनाने पड़े क्योंकि पहले नियम नहीं थे।
नियम नहीं थे।
उसे सैर करना पसंद है,
इसलिए हर दिन-रात, कियानू के साथ दो-तीन बार सैर पर जाता है।
रात में भी सैर?
हाँ, हर दिन-रात वे लगभग सात घंटों तक सैर करते हैं।
और वह भागता नहीं है?
नहीं, क्योंकि उसे हैरी से सीखना अच्छा लगता है
और हैरी के साथ आराम से रहता है।
हम वापस चलें?
चलो।
बचपन में सोचा करती थी कि भेड़ियों के बारे में पढ़ूँगी,
भेड़ियों के पर्यावरण में पीएचडी करूँगी
और संयुक्त राज्य में भेड़ियों को बचाऊँगी।
और फिर धीरे-धीरे आपको अहसास होता है...
मतलब, ज़्यादा कुछ नहीं किया जा सकता,
राजनीति वगैरह के चलते, जबकि,
एक अलग व्यक्ति के नाते मुझमें यहाँ कुछ हद तक बदलाव लाने की क्षमता थी।
समैंथा!
हाँ?
लोला, नेरॉन, और बॉबी को पिस्सू पड़े हैं।
तो पिस्सू पड़ने पर यह लगाते हैं।
इनकी पीठ पर लगा देते हैं।
शुक्रिया, सैम।
-ओह, देखो। -बिलौटा!
इसकी आँखों में कुछ हुआ है,
इसलिए गुनगुने पानी से साफ़ करना होगा।
आजकल तुम दिखती ही नहीं।
जीवन में क्या चल रहा है?
डॉक्टरेट पूरी करने में एक ही साल बचा है,
इसलिए अब मुझे अकसर अमरीका जाना पड़ता है।
और वे कहते हैं, "समैंथा, तुम्हें लिखना होगा,
"तुम पूरा समय पेरू में नहीं रह सकती।"
मैं इस साल अपनी पीएचडी खत्म करने की कोशिश कर रही हूँ,
जिसके लिए मेरी सलाहकार समिति चाहती है कि मैं पूरा समय सिएटल में ही रहूँ,
इसलिए मैं कई तरफ़ से खिंचाव सा महसूस कर रही हूँ और
मुझे बुरा लगता है कि इस साल मैं पूरा समय यहाँ नहीं रह सकती।
तो, तुमने कितना लंबा खींचा?
मुझे लगा कि हम "किस को कितना लंबा खींच सकते हो?" कर रहे हैं।
चार सेकेंड।
अमरीका पहुँचकर मुझे बताना, ठीक है?
घबराओ नहीं।
देखो तुम्हारे लिए क्या लाया। ए, यह।
यह।
यह अच्छा खाना है, अच्छा प्रोटीन है।
चार महीने उम्र रिहा होने में 14 महीने
वह बड़ा हो रहा है।
खूबसूरत हो रहा है।
और हाँ, उम्मीद है कि एक-आध महीने में,
मैं इसे बाहर ले जाना शुरू करूँगा ताकि यह बाड़े से बाहर खाना शुरू करे
और कुछ ढंग के जानवर पकड़ सके।
मैं तुम्हें सिखाऊँगा कि कैसे मारा जाता है।
ठीक है?
पेड़ वाला अजगर।
इसे याद रखना। आम पाया जाने वाला साँप।
यह साँप है।
देख रहे हो?
महक आ रही है? मैंने पकड़ा है।
देखो, यहाँ।
यह जो कीड़ा है।
यह।
देखो। यह मेंढक है।
मेंढक। वहाँ।
मैंने अभी कपड़े धोए थे।
क्योंकि धूप थी।
ए, कियानू। इस तरफ़।
चलो।
इस तरफ़।
पानी में क्या रहता है?
आयु छह महीने रिहाई में 12 महीने
पता है, पानी में क्या रहता है?
मगर।
और एक दिन मैं तुम्हें सिखाऊँगा कि मगर को कैसे मारा जाता है।
मैं कियानू को सिखाने की कोशिश कर रहा हूँ कि वह इसे खा सकता है।
यह बस खेल रहा है। मुझे समझ नहीं आता कि क्या...
इसका सिर दबोचना है।
यही करना है। सिर दबोचना है।
यह क्या है?
क्या कर रहे हो?
यह खाना है।
मैंने सब गड़बड़ कर दी।
तुम बहुत ही खुश हुआ करते थे।
शायद वह ठीक कर दिया, हाँ?
पसीना मधुमक्खियाँ चेहरों की ओर आ रही हैं।
पूरी तरह ढक गया हूँ।
यह पिछले 25 मिनटों से
इस मरे हुए चूहे के साथ खेल रहा है,
और मच्छर हैं कि...
मुझे काफ़ी परेशान कर रहे हैं।
इसे खाओ।
अपने चूहे को खाओ।
मेरा बदन चूर-चूर हो चुका है।
मैं हर समय बीमार रहता हूँ।
शायद पॉटी है।
अरे, नहीं।
शायद मैंने पॉटी कर दी।
अभी भी कई महीने बाकी हैं।
कियानू, यहाँ आओ।
हमें वापस चलना होगा क्योंकि हैरी की तबियत ठीक नहीं।
ए, चलो। नहीं, इस पर मत लेटो।
मेरे साथ चलो।
अच्छा बच्चा।
मैंने 15 महीनों से अपने छोटे भाई को नहीं देखा।
मुझे तो यह भी नहीं पता कि वह कितना लंबा है।
उसके जूते का नाप भी नहीं पता।
मैं कह सकता हूँ, "हाँ, मैं बहुत बड़े काम कर रहा हूँ और जंगल में हूँ,"
पर साथ ही बहुत कुछ छूट भी रहा है।
दोस्तों और परिवार वालों की ज़िंदगियों से दूर।
सिएटल
वन संसाधन कॉलेज
अपने नोट्स और आवास डेटा के आधार पर, मैंने सड़क बनाम पगडंडी वाला...
बड़े शिकारी परितंत्र को स्थिर बनाते हैं।
वे जैव विविधता को बढ़ाते हैं।
आज रात होने वाली आमदनी से ओहा और हमारे काम को फ़ायदा होगा।
मेरा नाम समैंथा जॉविकर है। मैं ओहा नोएवा की संस्थापक हूँ।
वन्यजीवन के चलते मैं ऐमेज़न में गई।
उससे प्रेरणा मिली, वन्यजीवन, जंगली जानवरों से जुड़ा महसूस हुआ।
मुझे लगता है कि जब मैंने यह बनाया, मुझे सभी जानवरों से प्यार था,
और मुझे बिल्लियों से खास लगाव था, पर
उस समय मुझे पता नहीं था कि संरक्षण का काम करना चाहती थी।
जीवविज्ञान पसंद था। लगा कि जीवविज्ञानी या प्राणी शास्त्री बनूँगी।
जब जानवरों के साथ होती हूँ, मुझे लगता है
कि सहज रूप से होती हूँ और खुश होती हूँ, जबकि...
अपने परिवार में, हमेशा इस बात की चिंता रहती थी
कि उस रात क्या होगा।
सैमी हार्ली से प्यार करेगी?
हार्ली को किस करो।
बचपन में,
मेरे जितने भी जानवर थे, सब के साथ इतना लगाव था
कि अपने जीवन में बाकी लोगों से ज़्यादा, मुझे जानवरों पर ज़्यादा भरोसा था।
रिकार्ड कर रही हो?
-सैमी। -माँ, यह क्या है?
सैमी।
मेस।
कह सकती हो, "आपसे प्यार है, पापा"?
आपसे प्यार है, पापा।
सैमी।
-क्या? -बोलो, "आपसे प्यार है, पापा।"
आपसे प्यार है, पापा।
कह दो।
बचपन में, अपने पिता के साथ रात के खाने पर जाना इतना भयानक अनुभव होता था,
चाहे उनका चीज़ें फेंकना,
या मेज़ पर मुझे मारना या
बहुत ही भयानक होता था।
अपने परिवार के साथ खाने पर जाने जैसी छोटी सी बात।
शराब की लत के चलते इंसान बहुत कुछ कह जाता है और कर जाता है।
ए।
हम एक खेल खेला करते थे जिसमें पापा के शॉट गिना करते थे,
और वह हमेशा हर रात के तकरीबन 27 पी जाते थे।
पर वह बहुत मज़ाक भी करते थे,
कुश्ती लड़ना। हमारे साथ काफ़ी समय बिताते थे।
ऊपर का हिस्सा देखो। बाप रे। नहीं, देखो।
यह देखो।
मुझे उनसे डर लगता था, पर पता होता कि वह ऐसे नहीं हैं।
बहुत छोटी उम्र से मुझे नशे की हालत में उनका रूप
और उनके असली रूप में फ़र्क पता था।
वह रही। मेरे सपनों की रानी।
पर मेरी माँ और मेरा एक स्वभाव है
कि हम किसी से हार नहीं मानते,
क्योंकि इस बात की छोटी सी संभावना है कि आपकी कोशिश से फ़र्क पड़ रहा है।
और, हाँ। मतलब, मेरे पिता ने मुझसे आखिरी बार यही कहा था,
"मुझे लेकर हार न मानने का शुक्रिया।"
-हैलो? -हैलो।
तुम ठीक हो? क्या चल रहा है? तुम...
पता नहीं।
मुझे बस...
मुझे मुश्किल हो रही है।
अभी भी लगता है कि शुक्रवार या शनिवार को यहाँ होगी?
माफ़ करना, आवाज़ कट गई।
हैरी, आवाज़ सुनाई दे रही है?
जब मैं अफ़गानिस्तान में था,
मुझे एक आदमी को अपने बच्चे को दफ़न करने से रोकना पड़ा।
और जब मैंने वह कंबल उठाया,
जब मैंने उस बच्ची के हाथ देखे तो वे खून से लथपथ थे।
और फिर मेरे हाथ थे। मैंने कंबल उठाया और मैंने
दस्ताने पहने थे और मेरे पास बंदूक थी
और मेरे पास हथगोले वगैरह थे।
और वह बेचारी, निर्दोष बच्ची मोटरसाइकिल पर थी और मुझे लगा...
"मुझे यहाँ रहने का हक नहीं।"
आज मुझे यह अहसास हुआ कि मैं चाहे जहाँ भी हूँ,
जिसके भी साथ हूँ, जो भी कर रहा हूँ,
मुझे हमेशा यहाँ ऊपर मुश्किल होगी।
मैं दुनिया की सबसे खूबसूरत जगह में हूँ
और मैं खुश नहीं रह सकता।
-तुम्हारी याद आई। -मुझे याद आई।
माँ, उठो!
माँ, तुम्हारे चेहरे से अपना पिछवाड़ा खुजाऊँगा, उठो!
माँ, उठो।
अच्छा, मैं तो जाग रहा हूँ, मैक्स।
सात महीने उम्र रिहा होने में 11 महीने
किकि? माँ आ गई।
मेरा बच्चा है?
तुम बड़े हो गए?
अब वापस आकर,
यह देखकर कि वह कितना बड़ा हो गया और कितना आत्मविश्वास है और थोड़ा रूखा भी है,
हम उस हद तक पहुँचना चाहते हैं जहाँ वह मुझे देखना न चाहे,
मुझे जानना न चाहे, मुझसे संपर्क न रखना चाहे।
वह इतना आत्मनिर्भर होता जा रहा है कि
उसका रिश्ता सिर्फ़ एक इंसान तक सीमित है, मुझ तक।
हमें इस हद तक पहुँचना होगा कि,
"अच्छा, तुम सिर्फ़ इस एक इंसान पर भरोसा कर सकते हो,"
क्योंकि उसे समझना होगा कि लोग खतरनाक हैं।
उसका कियानू से संपर्क करने का और उसे सिखाने का
एक तरीका था, और माँ-बेटे का रिश्ता साफ़ नज़र आता था।
कियानू।
यहाँ आओ।
अच्छा बच्चा। कैसे हो?
भूख लगी है?
तुम्हें भूख लगी है न?
कोई बात नहीं, हम खाना ले सकते हैं।
जाकर चूहे पकड़ो। चलो, पकड़ते हैं।
मुझे काटना मत, ठीक है?
मुझ पर पेशाब कर दिया।
बहुत अच्छे।
चलो, कियानू।
और जल्दी करना होगा, यार।
कियानू।
वहाँ।
कियानू।
कियानू अपना पहला चूहा पकड़ने ही वाला था।
वह उसके पीछे भागा, पर उसे पकड़ नहीं पाया।
पर बहुत करीब था।
उसने अपना पहला चूहा पकड़ लिया।
मैं बहुत खुश हूँ।
स्वाद है?
आठ महीने उम्र रिहा होने में 10 महीने
अच्छा बच्चा। तुम पर गर्व है।
तुमसे प्यार है।
इस किस के लिए शुक्रिया।
अच्छा, वापस चलते हैं।
रास्ते में खाना तलाशेंगे।
तुम देख रहे हो?
मैं देख रहा हूँ।
कियानू, यह उड़ने वाली मकड़ी है।
हे भगवान।
नहीं, यह... इसमें खतरा है।
यह उड़ने वाली मकड़ी है।
उड़ने वाली मकड़ी का खतरा देख रहे हो?
इसमें खतरा है, यार।
तुम ठीक हो? इसने तुम्हारी नाक पर काटा?
कियानू।
ए।
तुम ठीक हो?
कियानू।
मुझसे बात करो।
तुम ठीक हो?
सब ठीक है।
सब ठीक है। माँ को लेकर आता हूँ, ठीक है?
मुझे माँ को लाना है।
हे भगवान।
मैं अभी आया।
मुझे दो सेकेंड दो, ठीक है?
मैं अभी आया।
धत् तेरी।
कियानू को उड़ती हुई ब्राज़ीलियन मकड़ी ने काट लिया,
और उसे आंशिक लकवा मार गया
और साँस धीरे चल रही थी,
और उसकी धड़कन काफ़ी तेज़ होने लगी।
और लगभग डेढ़ घंटे के बाद,
अब उसे थोड़ा ठीक लग रहा है।
इस काम को शुरू करने के बाद से
पहली बार इतना डर लगा।
अब ठीक लग रहा है, हाँ?
अच्छा। पता है, अभी भी दर्द है।
मुझे लगता है कि वह कियानू को लेकर इस काम में इस हद तक डूबा है
कि उसकी मुक्ति जैसा है।
और कुछ हद तक,
मैं कई कारणों से चाहती हूँ कि कियानू सफल हो,
पर एक बड़ी वजह यह है
कि मैं चाहती हूँ कि आखिरकार हैरी आगे बढ़े।
कल रात मैंने गोली की आवाज़ सुनी। आज रात गोली की आवाज़ सुनी।
मुझे पता लगाना होगा कि वह कौन है।
पता लगाना होगा कि कहाँ शिकार कर रहे हैं। किस चीज़ का शिकार कर रहे हैं।
गोलियों से नफ़रत है।
पक्का शॉटगन है।
पता है कि लोग गैरकानूनी शॉटगन से शिकार करते हैं।
यह बात अभी भी है
कि खान के साथ जो हुआ, उससे अभी हमें और ज़्यादा डर लगता है,
और किसी असुरक्षित क्षेत्र में काम करना सच में मुश्किल है।
यह जगह वन कटाई के लिए जानी जाती है,
जिसमें लगभग 89 प्रतिशत गैरकानूनी है।
आरे की आवाज़ सुनाई दे रही है?
वह सीमा के काफ़ी नज़दीक है।
आरे की आवाज़ सुनकर मैं यहाँ आया। आरा रुक गया।
यहाँ चारों ओर आपको यही मिलेगा।
चारों तरफ़ बंदूक के खोल।
हमने कुछ लोगों को पेड़ काटते हुए देखा।
मैंने उनसे कहा कि वे हमारी ज़मीन पर हैं और उन्हें जाना होगा।
पर ज़ाहिर है, काफ़ी देर हो चुकी थी।
यह लगभग 1,000 साल पुराना लुपुना है जो कट चुका था।
यहाँ पैसा कमाने का सबसे आसान तरीका आम तौर पर
खनन करना या पेड़ों की कटाई करना है,
और आप उन लोगों पर उंगली नहीं उठा सकते जो पेड़ काट रहे हैं क्योंकि
इन सभी अंतरराष्ट्रीय सौदों में
आम तौर पर उनका हाथ नहीं होता।
संरक्षण में इतनी चुनौतियाँ होती हैं, और यह उनमें से एक है।
अभी भी आरे की आवाज़ पश्चिम में सुनाई दे रही है।
धत्, मुझे आरे की आवाज़ और तेज़ सुनाई दे रही है।
मुझे इसे वापस छोड़ना होगा, हालांकि यह ऐसा नहीं चाहता,
क्योंकि यह ज़्यादा ज़रूरी है।
मैं अभी आया। हम रात को सैर पर चलेंगे।
पता नहीं।
मुझे कुछ नहीं पता कि आरे की आवाज़ कहाँ से आ रही है।
मुझे इतना...
मैं समझा भी नहीं सकता।
ऐसा लगता है कि मेरा खुद पर काबू नहीं है।
मेरे गुस्से पर या मेरी नफ़रत पर या...
इस समय किसी चीज़ पर काबू नहीं है।
खुद को काट डालने का मन कर रहा है।
उसे सच में लगता है कि खुद को काटने से,
खून देखने से,
दर्द महसूस करने से और सिहरन महसूस करने से,
उसे सच में लगता है कि उससे उसकी घबराहट कम होती है।
या उसका गुस्सा कम होता है।
और मुझे सोचना पड़ता है कि अगर वह शांत न हुआ तो
किस हद तक बात बढ़ सकती है।
अफ़गानिस्तान के बाद,
मेरा इतना बुरा हाल था, मैंने यह नहीं सोचा कि क्या कर रहा था,
और अपने कमरे में खुदकुशी करने की कोशिश की।
हाँ। और मेरी आँख खुली और बहुत बुरा लगा।
मैं नहीं चाहता था कि मेरा छोटा भाई अपने बड़े भाई को मरा हुआ पाए।
-हैलो कहो, जेडन। हैलो! -हैलो, जेडन।
जब मैं 13 साल का था, मेरे भाई का जन्म हुआ।
बड़ा, दमदार शेर।
और उसने सच में मेरी ज़िंदगी बदल दी।
मैं सच में उसका आदर्श बनना चाहता था,
और मैं सच में उसका खयाल रखना चाहता था।
हैरी पॉटर एन्ड द हाफ़ ब्लड प्रिंस है!
देखो!
तुम खुश हो?
हाँ?
अच्छी बात है।
मैं नहीं चाहता था कि मेरा छोटा भाई अपने भाई को तकलीफ़ में देखे।
क्वीन्स 5 क्वीन्स कंपनी - पैदल सेना प्रशिक्षण केंद्र
इसलिए मैं जंगल में आ पहुँचा।
मुझे बहुत गुस्सा आया और मैं थोड़ा दर्द महसूस करना चाहता था।
खून भी नहीं निकला। नहीं चाहता था कि खून निकले। ज़्यादा काटना नहीं चाहता था।
तुम साफ़ तौर पर मुझसे
बहुत निराश हो।
मैं निराश नहीं हूँ, हैरी।
तुम्हें देख चिंता होती है।
लिडिया! मैं वाइन की यह बोतल छोड़ रही हूँ।
हैरी के माता-पिता के लिए है।
वे कल पहली बार आ रहे हैं।
उसके भाई के साथ आएँगे।
वह तेरह साल का है।
-वे कल आ रहे हैं? -वे कल आ रहे हैं।
अच्छा, बढ़िया। शुक्रिया।
कल मिलेंगे।
डेढ़ साल तक, मैंने उनकी आवाज़ें
सिर्फ़ सैटलाइट फ़ोन पर सुनीं।
और वह महीने में एक बार होता है।
क्या लगता है, उनसे मिलकर कैसा लगेगा?
बहुत अच्छा होगा।
हम जनजीवन से इतनी दूर कभी नहीं आए।
-हाँ। -बिल्कुल।
पर बहुत अच्छा लगेगा जब मेरा छोटा भाई ऐनाकॉन्डा को देख पाएगा।
उसे भी कीड़े बहुत पसंद हैं,
इसलिए उस दिन मैंने एक बड़ी सी विषैली मकड़ी पकड़ी,
और मेरे दिमाग में बस यही चल रहा था कि जेडन को वह बहुत पसंद आएगी।
पहले माँ को गले लगना है।
-आप कैसे हैं? -मैं ठीक हूँ, तुम कैसे हो?
मैं ठीक हूँ।
एच.एम.एस. खान
बाप रे, हैरी, मैं बहुत प्रभावित हूँ।
नौसेना में 12 साल रहकर भी मैंने ऐसा गोता लगाना नहीं देखा।
-आप ठीक हैं? -मैं ठीक हूँ।
तो, यह मुख्य कमरा है? हाँ?
कम से कम दीवारें हैं।
थोड़ी सी गोपनीयता होगी।
यहाँ, अगर शौचालय जाना है
और नहीं चाहते कि और कोई आए तो आप यह रस्सी
-लगा सकते हैं। -अच्छा।
बाप रे।
जे, मछली पकड़ने का डंडा बनाया।
-शुक्रिया। -और यह चाकू।
रुको, क्या मतलब कि चाकू "बनाया"?
यह टूट गया था, इसलिए मैंने छोटा चाकू बना दिया।
-यह बहुत बड़ा है। -क्या मतलब "बहुत बड़ा है"?
इतना लंबा था और टूट गया। फिर...
मैंने सोचा कि हथौड़े से छोटा कर देता हूँ और तुम्हारे लिए छोटा चाकू बनाया।
शुक्रिया।
-मैं फ़्रिज चालू कर सकती हूँ? -हाँ। अच्छा।
मुझे कियानू को सैर पर ले जाना है और शायद आप सो जाएँगे।
पता नहीं कब लौटकर आऊँगा, इसलिए गुड नाइट।
मैं तुम्हें खाना देने आया हूँ
ताकि कल हम बाहर जाकर कुछ वीडियो रिकार्ड कर सकें,
ताकि अपने परिवार को दिखा सकूँ।
मेरा परिवार आया है।
तुम्हारे दादा-दादी आए हैं।
यहाँ बहुत बड़ा मगर है, यार।
खतरा हो सकता है।
नहीं।
ऐसा मत करो।
धत् तेरी।
धत् तेरी! मैं काँप रहा हूँ।
तुम ठीक हो, यार?
तुम ठीक हो?
तुमने मुझे एकदम डरा दिया।
तो यहाँ आने को लेकर तुम्हारे दोस्तों को कैसा लगा?
वे मुझे मोगली बुलाने लगे हैं।
मोगली?
-तुम्हारे बाल वैसे नहीं हैं। -पता है।
जलन होती है?
नहीं। वे कहते हैं,
"तुम ऐसी जगह क्यों जाना चाहते हो जहाँ इंटरनेट नहीं है,
"कुछ नहीं है। उससे अच्छा तो मैं फ़्लोरिडा जाऊँ।"
-वह पीढ़ी, हाँ? -हाँ।
-तुम अपना आईफ़ोन लाए? -नहीं।
-तुम छोड़ आए। -आईपॉड लाया हूँ
ताकि गाने सुन सकूँ।
तुम्हें सुनाई दे रहा है... सुन रहा है...
वह गुंजन पक्षी था।
वे घर के अंदर उड़ते हुए जाते हैं।
वह क्या है?
दीमक का घोंसला, हाँ।
पेड़ की दीमक।
हर जगह दीमक है।
हमें इस तख्ते पर डीज़ल डालना पड़ा
क्योंकि दीमक आकर सब कुछ खा जाती है।
ये क्या हैं?
-निशान? -हाँ।
ये जो ऊपर में हैं, ये कटने के निशान कियानू के चलते हैं।
यह वाला छाला है,
और यहाँ पर मैं तेज़ाब से जल गया था।
-ठीक से भर गया? -हाँ, ठीक से भर गया।
हाथ में एक हिस्से पर संक्रमण हो गया था, पर...
यह कैसे लगा?
कुछ कियानू के चलते और कुछ मेरे अपने किए हैं।
-दर्द हुआ? -हाँ।
तो मुझे पता नहीं था अगर आप लोग मछली पकड़ना चाहते थे।
-मछली पकड़ना चाहते हो, जे? -हाँ।
-अच्छी बात है। -अच्छा।
चलो।
हमारी टक्कर होगी?
देखा? बढ़िया।
यह तो जेडन का रात का खाना है।
तो, पंख को इस तरह पकड़ो।
-तुम संभाल लोगे? -हाँ।
क्या?
मैं डूब रहा हूँ।
चलो। गोता लगाओ।
नहीं।
अच्छा।
-बाप रे। -अरे, बाप रे।
बाप रे, मैं बताता हूँ।
डिज़्नीलैंड दोबारा पहले जैसा नहीं होगा, है न?
दुनिया के इस हिस्से में कमाल के कीड़े हैं।
रुको, प्रार्थना करने वाला कीट है।
पालतू जानवरों की दुकान में भी यह वाला कीट नहीं देखा।
सच?
अरे, बाप रे।
-यह ज़हरीला है? -नहीं।
इसे भोला पेड़ वाला साँप कहते हैं।
अच्छा, यह मेरी ज़िंदगी का सबसे अच्छा दिन है।
इसे देखो।
-हैलो। -कैसा रहा?
हमने कुछ नहीं देखा।
कुछ भी नहीं।
हमने बस दो तरह के साँप देखे,
-चार तरह की विषैली मकड़ी... -क्या?
एक मेंढक, एक लपकने वाला बिच्छू।
इसे बहुत मज़ा आया।
हाँ। यह देखो, अच्छा।
-यह क्या है? -विषैली मकड़ी है।
इसने पकड़ा, ऐसे किया और मुझ पर फेंक दिया।
मुझे दुख है कि तुम कल जा रहे हो।
मुझे जाने का दुख है।
मेरे जीवन की सबसे अच्छी छुट्टी थी।
आप लोग जल्दी चले जाएँगे, इसलिए...
-तुमसे दोबारा मिलकर अच्छा लगा, यार। -मुझे भी अच्छा लगा।
-तुमसे प्यार है, यार। -प्यार है।
-ठीक से रहना। -हाँ।
तुमसे प्यार है।
त्तुमसे प्यार है।
तुम पर बहुत नाज़ है।
खुशी है कि आपको मज़ा आया।
-मुझे सच में मज़ा आया। -हाँ।
-बड़ा मज़ा आया। -तुमने जो हासिल किया उससे खुश हूँ।
कमाल की कहानी है।
-शुक्रिया, जे। जल्दी मुलाकात होगी। -जल्दी मुलाकात होगी।
एक बात पूछ सकता हूँ?
जब मैं वापस आऊँ, मेरे लिए चिकन पाई बना सकती हैं?
-क्योंकि उसी की कमी होती है। -बिल्कुल बनाऊँगी।
मज़ेदार बात यह है कि मैं प्याज़ और लहसुन काटता हूँ
और उंगलियों से आपके चिकन पाई की महक आती है और जंगल में
मुँह के पास टॉर्च लिए घूमता हूँ और चिकन पाई को याद करता हूँ।
उदास मत होइए।
जल्दी आपसे मुलाकात होगी, ठीक है?
-आपसे बहुत प्यार है। -मुझे भी है।
अपना खयाल रखना, ठीक है?
ज़रूर।
रोना नहीं है। आप मुझे रुलाएँगी।
नहीं रो रही थी।
मैं रोने नहीं वाली थी।
आप लोगों के आने से इसे बहुत खुशी हुई।
आगे मैं संभाल लूँगी, चिंता मत कीजिए।
अगले सप्ताह का मज़ा लीजिए।
-बाय, बच्चो। -संभलकर जाइए।
यात्रा अच्छी हो, हाँ।
-जे को देखो, अभी भी हाथ हिला रहा है। -हिला रहा है।
बारह महीने उम्र रिहा होने में 6 महीने
चलो।
लगभग 14 महीनों में वह अपनी माँ को छोड़ना शुरू करेगा।
मुझे लगता है अगले कुछ महीनों में एक बड़ा अलगाव होगा।
मुझे तुम्हारी याद आएगी, यार।
तुम्हारी बहुत याद आएगी।
यह आक्रामक है, क्रूर है, ताकतवर है और बदमाश है।
संभलकर!
संभलकर, तुम्हें काट लेगा।
उम्र तेरह महीने रिहाई में 5 महीने
संभलकर।
यह खाता है, शिकार करता है, वह सब कर रहा है जो एक ऑसेलॉट को करना चाहिए।
क्रिस्चियन, नेरी।
कल मैं अमरीका जा रही हूँ।
शायद सितंबर में लौटकर आऊँगी।
अगर कोई ज़रूरी बात हो तो बताना।
अच्छा, बाय!
फिर मिलेंगे।
बाय, दोस्तो।
शुभकामनाएँ।
मुझे इसको अकेला छोड़ना होगा, तभी यह पूरी तरह से जंगली बन पाएगा।
उम्र चौदह महीने रिहा होने में 4 महीने
मुझे इसे आज़ादी देनी होगी।
वहाँ तुम्हारे लिए अंडा है।
पर इतना ही। और नहीं।
और मेरा पीछा मत करना।
अपना अंडा खाओ। मेरे पीछे मत आना।
यह पहली रात है जब वह अपने बाड़े से बाहर है। पूरी रात।
थोड़ा अकेलापन महसूस हो रहा है।
और वह चला गया है।
अभी के लिए।
सच तो यह है कि इतने महीने
आपकी ज़िंदगी में कुछ था
और फिर उसने आप पर भरोसा किया, और अब उसकी जाने की उम्र हो गई है।
अगर ऐसा हो कि मैं उसे आखिरी बार देख रहा हूँ?
इसके लिए कोई निर्देश नहीं हैं।
हमें बस करना पड़ रहा है।
यह जानकर मुश्किल लगता है कि अब मैं उसका सुरक्षा जाल नहीं हूँ।
वह यहाँ नहीं है। वह लौटकर नहीं आया।
यही वह नर है जिसे लेकर परेशानी है।
और वह कल रात यहाँ था।
मैं।
धत्।
अगला कैमरा यहाँ है।
सुबह 7:21 पर कियानू यहाँ है।
किकी?
सात इक्कीस पर।
पता है कि वही है।
मैं नदी के रास्ते पर चलता हूँ।
हैलो, कियानू।
हैलो, यार।
हैलो, दोस्त।
तुमने बहुत अच्छा किया।
अरे, बाप रे।
मैं तुमसे बहुत प्यार करता हूँ।
बाप रे।
मैं बेवकूफ़ों की तरह कर रहा हूँ न? बोलो।
बाप रे।
मेरा लैपटॉप नहीं।
तुमने पूरी रात बाहर गुज़ारी, यार।
मुझे तुम पर बहुत नाज़ है, यार।
आज रात फिर से करेंगे।
क्रिस्चियन।
लंबा सफर था, हाँ?
कैसी हो?
तुमने अपने होंठ पर यह बनाया क्या?
मेरी मूँछ है।
मैं मूँछ उगा रहा हूँ, 22 दिनों से कोशिश कर रहा हूँ।
-निकलो। -क्या?
तुमने रंगी है। तुम इसे उगा नहीं सकते।
-हाँ। -हे भगवान।
यह मेरी मोवेंबर है। मैं अगस्त में शुरू कर रहा हूँ।
अच्छा, बढ़िया।
यह कैमरे के जाल पर कियानू का पहला वीडियो है। वह रात भर बाहर था।
-अच्छा, 7:21। -तो 7:21 पर वह था।
और फिर मैंने 8:17 पर आकर उसे देखा।
और फिर जब मैं रास्ते पर आगे गया, तब वह मुझे मिला।
-बाप रे। -हाँ।
-अच्छी लगी, ठीक है। -अच्छी नहीं लगी।
एक बार उसने कियानू को बाड़े में रखना बंद किया,
वह बहुत बड़ी बात थी।
कियानू के लिए अंदर और बाहर जाना, जंगल में जाना।
अजीब सा लगता है, खान को लेकर उस हद तक नहीं पहुँचे थे।
वह निकलने ही वाला था। एक हफ़्ते में निकल जाता,
पर उस हद तक नहीं पहुँचे।
अच्छा, मैं तुमसे 15, 20 मिनटों में मिलूँगा।
तुमने उसकी आवाज़ सुनी न?
मैंने बिल्कुल आवाज़ सुनी।
वह ज़रूर हैरी को ही ढूँढ़ रहा होगा।
हैरी!
किकी, जाओ।
तुम यहाँ नहीं रह सकते। तुम जानते हो।
तुम्हें लेमनग्रास नहीं खाना चाहिए।
उसका अपने बाड़े से बाहर होना अजीब सा है,
अब उसे पता है कि हैरी कहाँ रहता है।
अजीब है।
हैरी!
कल रात अच्छी नहीं थी।
कियानू बार-बार मचान पर आता रहा।
वह भूखा है, शायद यही बताने के लिए बार-बार लौटकर मचान पर आ रहा है।
पर, मैं उसके लिए वह और नहीं कर सकता।
उम्र पंद्रह महीने रिहा होने में 3 महीने
उसे जानना होगा कि मैं वह नहीं हूँ।
समझ नहीं आता कि उससे कैसे कहूँ। समझ नहीं आता कि जाने के लिए कैसे कहूँ।
छोड़ रहा हूँ।
मुझे ऐसा लगता है।
तुम जब मचान पर आते हो तो मुझे ऐसा लगता है, ठीक है?
हाँ, मुझे पता है कि तुम एक नाराज़, जंगली जानवर हो,
पर तुम्हें एक जंगली जानवर की तरह पेश आना होगा।
और शिकार करना होगा।
ऑसेलॉट माँ खूँखार होकर कहेगी, "तुम तैयार हो। बाय।
"मैं संभोग करूँगी, औरों को जन्म दूँगी।"
एक अलग ही रिश्ता है।
उसकी तुलना नहीं।
बाप रे।
अच्छा, हमने उसकी आवाज़ यहाँ कैसे नहीं सुनी?
वह बार-बार मचान पर आता-जाता रहता है।
उसने कचरे की थैली में मुँह डाला। काफ़ी सारा प्लास्टिक खाया।
उस दिन मैं उसे जंगल में ढूँढ़ने के लिए गया
और मुझे काफ़ी सारी उल्टी दिखी जिसमें चबाया हुआ प्लास्टिक था।
और फिर, वह मेरा तौलिया लेता है, और उसमें छेद कर देता है।
हर आवाज़ से लगता है कि हे भगवान, वह फिर से लौट आया?
उम्र सत्रह महीने रिहा होने के लिए तैयार
जाओ।
उसमें अकेले रहने की पूरी क्षमता है।
पर जाने को तैयार नहीं, पता नहीं मैं क्या गलत कर रहा हूँ।
अभी न गया तो कभी नहीं।
उसकी वह उम्र है जहाँ उसे मुझको छोड़ देना चाहिए।
इसलिए हर मुमकिन कोशिश करनी होगी,
चाहे ज़बरदस्ती करनी पड़े या फिर
उससे नाराज़ होना पड़े या डराना पड़े।
यह गलत है।
यहाँ मत आना।
कियानू! चले जाओ!
चले जाओ!
चले जाओ, अभी!
चले जाओ!
जाओ!
चले जाओ, अभी!
जाओ!
वह बीच-बीच में नाराज़ होता है।
तो तुम कह रही हो कि मैं
सही नहीं कर रहा, कि मैं गलत हूँ।
तंग आ चुका हूँ और बंदूक उठाने का मन कर रहा है, मरना चाहता हूँ।
पर फिर जेडन का खयाल आता है।
माँ का, पापा का, और बहन का खयाल आता है।
और सबसे ज़्यादा कियानू का खयाल आता है।
सोचता हूँ कि इसका तुम पर क्या असर होगा, सोचता हूँ कितना स्वार्थी हूँ।
मुझे इस तरह सोचना होगा कि वे दो अलग-अलग लोग हैं।
क्योंकि ऐसा ही है।
उतर जाओ!
अभी इससे उतर जाओ!
उतरो!
मुझे चिंता है कि वह अकेला नहीं रह सकता।
और अगर वह अकेला नहीं रह पाया तो...
पिछले...
पिछले 16 महीने, मैं...
नाकाम रहा।
प्लीज़, हैरी।
मुझे यह करना है।
मुझे करना है, सैम।
मुझे अकेला छोड़ दो।
मुझे वह तकलीफ़, वह जोश महसूस करना है। मुझे महसूस करना है।
हैरी।
मुझे इसी की ज़रूरत थी।
आप राष्ट्रीय आत्महत्या रोकथाम लाइफ़लाइन पर हैं।
हम आपकी मदद के लिए हैं।
हैलो। लाइफ़लाइन से हूँ।
हैलो। मेरा नाम समैंथा है।
मैंने दरअसल अपने एक दोस्त के लिए फ़ोन किया है।
क्या बात है, समैंथा?
हाँ, तो वह हमेशा अलग-अलग तरीकों से खुद को चोट पहुँचाता है,
और हालात बदल रहे हैं, मुझे सबसे पहले इस बात का पता ऐसे चला
कि वह अब अपने बाज़ू का ऊपर का हिस्सा न काटकर
अपनी कलाई काट रहा है,
और वह काफ़ी आक्रामक तरीके से खुद को काट रहा है।
पिछले हफ़्ते वह खुद को फाँसी लगाने की
और वे गोलियाँ लेने की बात कर रहा था
जो भी उसके मचान में हैं।
और कई सालों से उसने ऐसी बातें नहीं की।
इसलिए...
अगर वह खुद को काट रहा है और खुदकुशी करने की बातें कर रहा है,
तो उस पर नज़र रखने वाला कोई चाहिए।
तुम्हें जाकर उससे बात करनी होगी और कुछ हदें तय करनी होंगी।
मतलब, मदद न लेने के चलते तुम्हें भी जज़्बाती तौर पर
चोट पहुँच रही है।
और तुम्हारे लिए यह ठीक नहीं है।
हाँ।
मुझे नहीं पता उसे वहाँ से कहीं दूर ले जाया सकता है या नहीं,
लेकिन आख़िरकार,
उसके इस रवैये में तुम्हें उसका साथ नहीं देना चाहिए।
तुम्हें उससे कहना चाहिए कि मदद ले।
इस समय उसकी बहुत सी मुश्किलें हैं,
उसके अपने अंदर एक कशमकश चल रही है
जिसके बारे में वह किसी से बात नहीं करना चाहता।
अगर वह अगले कुछ सप्ताह में
यहाँ से जाने के लिए राज़ी न हो तो ऐसा हो सकता है
कि एक दोस्त के नाते,
और इस प्रोजेक्ट की प्रभारी होने के नाते मुझे उससे कहना पड़ेगा
कि उसे जाना ही होगा
क्योंकि उसकी मानसिक दशा ठीक नहीं है।
नहीं, मैं ऐसा नहीं करने वाला
क्योंकि मैंने आज तक जो भी किया है,
कियानू उस सबसे कहीं ज़्यादा ज़रूरी है।
मुझे गोली मार दो।
उसने कहा, "मुझे समझ में नहीं आता कि तुमने हॉटलाइन पर फ़ोन क्यों किया।
"उतनी बड़ी बात नहीं है।
"शायद वह तुम्हारे लिए अच्छा था और तुम्हें वह करना था।
"पर काश तुमने मुझसे कभी न कहा होता,
"क्योंकि मैं उससे और परेशान और नाराज़ हो गया हूँ।"
और उसे नहीं लगता कि...
उसे पता है कि उसे एक समस्या है, पर इस समय उसके बारे में कुछ भी करने को तैयार नहीं।
और वह जाने के लिए तैयार नहीं है और कोई उसे मजबूर नहीं कर सकता।
मतलब, एक बात को लेकर...
नहीं, तुमने एक बात को लेकर लड़ाई की। एक बेकार सी बात को लेकर लड़ाई की।
मैंने किसी चीज़ को लेकर कोई लड़ाई नहीं की।
चीज़ें बर्बाद मत करो।
जो मन चाहेगा, उसे बर्बाद करूँगा।
नहीं कर सकते।
तुम अपनी मर्ज़ी से कुछ भी बर्बाद नहीं कर सकते।
इस समय उससे बढ़कर कोई भी चीज़ नहीं है।
और पता है, अगर वह अभी मर जाता है,
अगर चला जाता है और मैंने दोबारा उसे न देखा तो उसका मुझ पर क्या असर होगा?
मैं एक को खो चुका हूँ।
ठीक है?
मैंने भी खोया।
तुमने उसे देखा भी नहीं।
सिर्फ़ मेरी आवाज़ में से और मेरे आँसुओं में से उसे सुना।
तुम्हें वह काफ़ी नहीं लगता?
शायद तुम नहीं जानती कि मुझे कितनी तकलीफ़ हुई।
हर वह चीज़ जो लगा कि मुझे वापस मिली, वह दोबारा मुझसे छिन गई।
जब मैं फ़ौज में था, तब मैंने अपना एक बड़ा हिस्सा खो दिया
और मैंने मरे हुए बच्चे देखे।
उस बेचारी लड़की की अपनी आँखों के सामने हत्या होते देखी।
यहाँ आता हूँ और चमत्कार से कुछ ऐसा मिलता है जिससे मुझे खुशी मिलती है।
तुम, यह जंगल, दो चीज़ें जिनसे मुझे खुशी मिलती है।
और अब मैं फिर से भटक गया हूँ।
मुझे लगा कि जंगल में मेरा एक दोस्त था, पर ऐसा नहीं है।
क्योंकि तुम...
तुम मुझे यहाँ नहीं चाहती।
तुमने कहा कि अगर कियानू यहाँ न होता,
तो मैं चला गया होता और तुम अपने जीवन में आगे बढ़ती।
जब लोग गलत बर्ताव करते हैं, तुम्हारी तरह अपमान करते हैं,
तो मेरा यहाँ रहने का मन नहीं करता, नहीं लगता कि तुम्हारी दोस्त हूँ।
और मुझे नहीं लगा कि तुम मेरी दोस्त हो।
तुम्हारे साथ जैसा लगता है, उससे तंग आ चुका हूँ।
मुझे भी ऐसा ही लगता है।
मेरी हर बात उसे चोट पहुँचाती है।
उसकी हर बात मुझे चोट पहुँचाती है।
मुझे लगता है हम बस एक-दूसरे को दोषी ठहराते हैं
या फिर चोट पहुँचाते हैं।
और इस समय मुझे उससे जो भी कहना है,
उनसे फ़ायदा नहीं होगा। इसलिए उसे अपने तक ही सीमित रखती हूँ।
हमने काफ़ी समय तक एक ही सफ़र तय किया और यह सफ़र काफ़ी
मुश्किल रहा।
और मैं चाहता हूँ कि हम दोनों अलग-अलग दिशाओं में आगे बढ़ें।
हैरी के साथ मुझे ऐसा लगा कि मैं हर समय
या तो उसे या हमारे रिश्ते को बचाने की कोशिश कर रही थी।
और वह ठीक नहीं है।
कियानू।
चलो, यार। तुम कहाँ हो?
दो रातें बीत चुकी हैं। वह यहाँ नहीं आया।
तो अचानक से क्या हो गया?
काश वह ठीक हो।
वह कहाँ चला गया?
कियानू।
धत्।
कियानू।
ए, कियानू।
तुम क्या कर रहे थे?
मैंने तुम्हें पाँच दिनों से नहीं देखा।
पर अच्छी बात है, तुमने पाँच दिन मुझसे दूर बिताए।
खुशी है कि तुम ठीक हो।
उसे देखकर बहुत अच्छा लगा।
लगता है जैसे मैंने कुछ अच्छा किया है।
बहुत ही...
बेवकूफ़ हूँ जो इसे लेकर दुखी हो रहा हूँ, पर...
धत् तेरी।
लगता है जैसे मैंने कुछ अच्छा किया है।
हिम्मत ला, साले।
अच्छा।
रिकार्ड कर रहा है।
तुम्हारी याद आएगी, यार।
सच में।
एक भी पल, ऐसा एक भी पल नहीं होगा
जब मुझे तुम्हारी याद नहीं आएगी।
पर मुझे जाना होगा।
मुझे जाना है।
पर शायद दोबारा तुमसे मुलाकात होगी।
पर न हुई तो, इतना जान लेना कि तुमसे प्यार करता हूँ।
क्योंकि मैं करता हूँ।
मैं तुम्हें दिल से चाहता हूँ।
बहुत अच्छा है।
शुक्रिया।
ए।
तुम्हारे दाँत बड़े हो गए हैं, तुम ऐसा नहीं कर सकते, बदमाश।
बाय।
क्या समय हुआ है?
घर जाने का समय है।
धत्।
बाप रे, बहुत ठंड है।
इंग्लैंड
मुझे इतनी ठंड की आदत नहीं है।
शायद वही हैं।
हाँ, वही हैं।
देखना कितने हैरान होंगे।
अरे, मेरे बिना ही पिज़्ज़ा हट जा रहे हैं?
यह क्या बात हुई? तुम यहाँ क्या कर रहे हो?
अरे, बाप रे।
-आप कैसे हैं? -सोचो हम कहाँ जा रहे हैं।
-पिज़्ज़ा हट। -हाँ। मेरे बिना ही।
आप मेरे बिना ही जाने वाले थे।
आप क्या कर रही हैं?
अरे, बाप रे।
-ठीक हो? -लगा था अगले सप्ताह आओगे।
हाँ, आपसे झूठ कहा।
-कैसे हो, यार? -माफ़ करना, माँ।
दोबारा ऐसा कभी मत करना।
तुम ठीक हो, यार?
आपसे मिलकर अच्छा लगा।
हाँ।
किस्मत वाले हो कि तुम्हारी ट्विंकी सलामत है।
-तीन, दो, एक। -तीन, दो, एक।
इसी लिए मैं हमेशा किनारे ध्यान से देखता हूँ।
इन्हें मारना नहीं चाहता।
अगर आप 15 मिनट और समय लगाएँ तो शायद इन्हें बचा सकते हैं।
अभी भी है।
मुझे सोचने का काफ़ी समय मिला।
इस बात का अहसास हुआ कि जो लोग मेरे लिए
ठीक नहीं, उन्हें छोड़ देती हूँ।
और पीछे मुड़कर देखूँ तो,
मेरे पिता जो ज़बान से और वैसे भी बहुत अत्याचार करते थे
और फिर अगली सुबह 8:00 से 12:00 बजे तक बहुत अच्छे होते थे,
सबसे शांत इंसान
जो मुझसे आकर माफ़ी माँगते और
दिखाते कि वह असल में कौन थे या फिर मैं उनके बारे में जो सोचती थी।
और मैंने बड़ी होकर बिल्कुल वही किया।
यह थोड़ा भारी है।
दिसंबर में हैरी के जाने के बाद हमने तय किया कि घर के पास सफ़ाई नहीं करेंगे।
सब कुछ उगने देंगे।
सही भी है, जंगल उसे खाता है।
अतीत को खा जाता है।
इस रास्ते पर जगह-जगह और सामने की तरफ़ कैमरे लगे हैं,
यह देखने के लिए कियानू लौटकर आए तो गैरमौजूदगी में पता चल जाए।
शायद यहाँ... ऐसी जगह में बहुत कुछ रखा होता है
और व्यक्तिगत रूप से, मैं ऐसी जगह चाहती थी
जहाँ नए सिरे से शुरुआत कर सकूँ।
समैंथा ने एक नई बचाव सुविधा बनाई
और वैज्ञानिकों और पशु चिकित्सकों को लेकर अपने दल को और बढ़ाया।
उसके दल ने 120 से अधिक जानवरों को बचाया
और वह इस समय 7,000 एकड़ से अधिक वर्षावन की हिफ़ाज़त करता है।
अच्छा बच्चा कौन है?
ओहा नोएवा पेरू का पहला और एकमात्र बचाव केन्द्र बना
जो विशेष रूप से माँसाहारी जानवरों को लेकर है।
जानकर अच्छा लगा।
-लड़का है या लड़की? -लड़की।
लड़की है।
मेरी पहली लड़की।
तुम्हारी पहली लड़की।
बचाए गए जानवरों में 13 जंगली बिल्लियाँ हैं।
तुम एकदम ठीक हो।
हमने इसका नाम क्लियो रखा है, क्लियोपेट्रा पर,
क्योंकि यह एक दमदार महिला ताकत है,
इसलिए लगा कि यह एकदम सही होगा।
मैं दरअसल मानसिक तौर पर काफ़ी अच्छे मुकाम पर हूँ।
तो अब लगता है कि जब भी अपने परिवार से आखिरी बार गले लगता हूँ,
वह सिर्फ़ उस समय के लिए आखिरी बार है।
बाप रे, यार!
मैंने ऐसा नज़ारा कभी नहीं देखा।
मानो किसी सपने में हूँ।
यूके में आठ महीने रहने के बाद हैरी एक्वाडोर गया,
एक सरीसृप और उभयचर संरक्षण कार्यक्रम के साथ स्वयंसेवा करने के लिए।
अभी भी बुरे खयाल आते हैं और कोई-कोई दिन बुरे होते हैं।
पर जब दिन बुरा हो तो सोचता हूँ, "हैरी, तुम खुश थे।
"तुम खुश रह सकते हो।"
मुझ पर निर्भर मत रहो, आराम से, यार।
जब गिरने लगूँगा, तभी।
वह आज भी सफ़र करता है और अपने परिवार से जुड़कर रहता है।
बढ़िया!
बहुत खूबसूरत।
पर सच में, हर रोज़ मुझे उसका खयाल आता है।
मेरे दिल में उम्मीद है कि वह अभी भी है।
मादा के साथ संभोग किया होगा,
और अब कई सारे नन्हे कियानू होंगे।
मुझे नाज़ है कि मैं उसे
उस मुकाम तक ले गया जब वह छोड़कर गया।
हैरी और समैंथा ने 18 महीनों तक कियानू की परवरिश की।
छूटने के छह महीने बाद कियानू को रास्ते के एक कैमरे में देखा गया था।
स्वस्थ और जंगली।
खान की मधुर स्मृति में
वाइल्डकैट
संवाद अनुवादक परवीन कौर शोम